b'\n_START_ARTICLE_\nAnton Banki\xc4\x8d (duhovnik)\n_START_SECTION_\n\xc5\xbdivljenje in delo\n_START_PARAGRAPH_\nAnton Banki\xc4\x8d (tudi Banchig) se je rodil v slovenski dru\xc5\xbeini o\xc4\x8detu Petru Banki\xc4\x8du in materi Marijani Urban\xc4\x8di\xc4\x8d v Tar\xc4\x8detu (sedaj ital. Taracetta). Malo semeni\xc5\xa1\xc4\x8de in bogoslovje je obiskoval v Vidmu, zadnja dva letnika pa v Gorici. Posve\xc4\x8den je bil 17. avgusta 1890 v Trstu. Po posvetitvi je ves \xc4\x8das slu\xc5\xbeboval v Trstu. Dve leti (1890-1892) je bil kaplan pri Sv. Jakobu, nato devet let (1892-1901) katehet na osnovni \xc5\xa1oli v ulici Stare mitnice (Bariera Vecchia), od 1901 do 1931, ko je zaradi bolezni stopil v pokoj, pa katehet na me\xc5\xa1\xc4\x8danski \xc5\xa1oli v ulici Giuseppe Parini. Bil je prijatelj Ivana Trinka in \xc4\x8dastni konzistoralni (latin. consistorium = posvetovalnica) svetnik tr\xc5\xbea\xc5\xa1ke \xc5\xa1kofije.'